
5 ΗΜΕΡΕΣ – ΑΕΡΟΠΟΡΙΚΩΣ 

	ΑΝΑΧΩΡΗΣΗ
	ΕΠΙΣΤΡΟΦΗ

	27/11
	01/12



1η ημέρα: ΠΑΤΡΑ – ΑΘΗΝΑ – ΡΩΜΗ 
Συγκέντρωση των εκδρομέων στις 05:30 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος. Πτήση για την Ρώμη. Άφιξη, συνάντηση με τον ξεναγό σας και μεταφορά στην «Αιώνια Πόλη»  όπου θα ξεναγηθείτε περιπατητικά. Θα ξεκινήσουμε με το πιο αντιπροσωπευτικό μνημείο της Ρωμαϊκής αυτοκρατορίας, το επιβλητικό Κολοσσαίο. Εκεί θα μπορέσουμε να φωτογραφήσουμε την Αψίδα του Κωνσταντίνου που χτίστηκε για να γιορτάσει τη νίκη του Ρωμαίου Αυτοκράτορα Μέγα Κωνσταντίνου επί του Αυτοκράτορα Μαξέντιου. Στην συνέχεια περπατώντας στις Ρωμαϊκές αγορές κάτω από το λόφο του Καπιτωλίου, σημερινό Δημαρχείο της πόλης, θα βρεθούμε στη Piazza Venezia με το επιβλητικό Παλάτσο Βιτορριανο, σημερινό μνημείο του άγνωστου στρατιώτη. Εν συνεχεία, περνώντας από τη via del Corso που είναι ο πιο σημαντικός εμπορικός δρόμος της πόλης, θα καταλήξουμε στη φημισμένη Φοντάνα ντι Τρέβι με το εντυπωσιακό σιντριβάνι. Ακολουθεί επίσκεψή μας στη φημισμένη πλατεία «Ισπανίας», οπού αποτελεί ένα από τα δημοφιλέστερα σημεία συνάντησης και συνάμα ένα από τα πιο όμορφα σημεία της πόλης. Η κομψότητα είναι αναμφισβήτητα το κύριο χαρακτηριστικό της πλατείας, που σε συνδυασμό το σιντριβάνι του Bernini, τα μεγαλοπρεπή Ισπανικά σκαλιά, ενός οβελίσκου και της όμορφης εκκλησίας δημιουργούν πραγματικά ένα κάδρο. Από εδώ ξεκινάει και η περίφημη Βία Κοντότι µε τα πολυτελέστατα καταστήματα των ιταλικών και των γαλλικών οίκων μόδας. Μεταφορά στο ξενοδοχείο και τακτοποίηση στα δωμάτια.

2η ημέρα: ΡΩΜΗ (προαιρετική επίσκεψη στα Μουσεία του Βατικανού)
Νωρίς το πρωί , μεταφορά σε ένα από τα κορυφαία μουσεία & στο μικρότερο κρατίδιο του κόσμου, το Βατικανό. Ξενάγηση στα Μουσεία του Βατικανού (εάν & εφόσον έχει προηγηθεί κράτηση βάση διαθεσιμότητας). Θα θαυμάσετε τεράστιες συλλογές ανεκτίμητων έργων τέχνης & γλυπτικής με αποκορύφωμα τη περίφημη Καπέλα Σιξτίνα. Πρόκειται για το παρεκκλήσι του Αποστολικού Παλατιού, όπου η διακόσμηση του αποτελεί αναφορά στον Ναό της Παλαιάς Διαθήκης και είναι ένα πελώριο έκθεμα με αριστουργήματα, καθώς οι τοιχογραφίες του, η αρχιτεκτονική του, οι νωπογραφίες, οι οροφές του είναι φιλοτεχνημένες από τους μεγαλύτερους «μάστορες» της Αναγέννησης. Για όποιον επιθυμεί μπορεί να επισκεφτεί τη Βασιλική του Αγίου Πέτρου τη μεγαλύτερη εκκλησία του κόσμου [χωρίς ξενάγηση]. Στο εσωτερικό της βρίσκονται εκατοντάδες αγάλματα με αποκορύφωμα τη Πιετά του Μιχαήλ Άγγελου. Χρόνος ελεύθερος για προσωπικές δραστηριότητες στη πλούσια αγορά της πόλης. 

3η ημέρα: ΡΩΜΗ  (προαιρετική εκδρομή στη Φλωρεντία)
Ημέρα ελεύθερη στη διάθεση σας! ‘Oσοι επιθυμείτε (απαιτείται ελάχιστη συμμετοχή) μπορείτε να επιλέξετε ολοήμερη εκδρομή στη πόλη που είναι συνώνυμη με την τέχνη της Αναγέννησης, τη Φλωρεντία. Θα γνωρίσουμε περιπατητικά την ιστορική πόλη που δίκαια βρίσκεται υπό την προστασία της ΟΥΝΕΣΚΟ. θα δούμε το μεγαλοπρεπές Ντουόμο με το περίφημο καμπαναριό του Τζιότο, το Βαπτιστήριο - ρωμαϊκής αρχιτεκτονικής με μπρούντζινες πόρτες και μωσαϊκά - την εκκλησία Σάντα Κρότσε, την Πιάτσα Ντε Λα Σινιορία και το Πόντε Βέκιο, που είναι μερικά από τα έργα τέχνης της Φλωρεντίας.  Το απόγευμα σας προτείνουμε να επισκεφτείτε το Trastevere που είναι η "Πλάκα" της Ρώμης.

4η ημέρα: ΡΩΜΗ  
Ημέρα ελεύθερη για να περιηγηθείτε στην πόλη της Ρώμης, απολαμβάνοντας μια όμορφη βόλτα στους κοσμοπολίτικους εμπορικούς δρόμους της. Περιπλανηθείτε ανάμεσα σε κομψά καταστήματα και πολυτελείς boutiques κορυφαίων σχεδιαστών, με χαρακτηριστικότερες τη Via Sistina, τη Via Condotti και τη Via del Babuino. Για τους λάτρεις του shopping σας προτείνουμε προαιρετική επίσκεψη στο Castel Romano Outlet. Πρόκειται για μια σειρά καταστημάτων με 160 εταιρίες διάσημων οίκων μόδας σε εκπληκτικές τιμές.

5η ημέρα: ΡΩΜΗ – ΑΘΗΝΑ – ΠΑΤΡΑ 
Χρόνος ελεύθερος για να αποχαιρετήσετε τη πόλη της Ρώμης. Μεταφορά στο αεροδρόμιο για την πτήση της επιστροφής στην Αθήνα. Άφιξη στο αεροδρόμιο Ελ. Βενιζέλος και άμεση αναχώρηση για την Πάτρα 

ΤΙΜΗ  ΣΥΜΜΕΤΟΧΗΣ  ΚΑΤΑ  ΑΤΟΜΟ 
	
	UNAWAY EMPIRE PALACE 4*
	LUDOVICI PALACE 4*


	Τιμή σε δίκλινο
	925 €
	955 €

	Παιδί 2 – 11 ετών σε τρίκλινο
	890 €
	920 €

	Τιμή σε μονόκλινο
	1.185 €
	1.275 €




ΠΕΡΙΛΑΜΒΑΝΟΝΤΑΙ:
· Αεροπορικά εισιτήρια Αθήνα – Ρώμη – Αθήνα με τις πτήσεις Sky Express 
· 1 Χειραποσκευή 8 kg & 1 βαλίτσα 20kg 
· Φόροι αεροδρομίων
· Check points 
· Διαμονή στο ξενοδοχείο 4* που αναγράφεται στον πίνακα
· Πρόγευμα σε μπουφέ καθημερινά
· Μετακινήσεις στη Ρώμη με πούλμαν σύμφωνα με το πρόγραμμα
· Μεταφορές και η περιπατητική ξενάγηση στη Ρώμη όπως αναγράφεται στο πρόγραμμα
· Μεταφορά με πούλμαν ή mini bus από Πάτρα – Αεροδρόμιο Ελ. Βενιζέλος – Πάτρα 
· Αρχηγός – Συνοδός
· Ασφάλεια αστικής & επαγγελματικής ευθύνης. 

ΔΕΝ ΠΕΡΙΛΑΜΒΑΝΟΝΤΑΙ:
· Δημοτικό φόρος διαμονής: 7,5 € το άτομο ανά διανυκτέρευση / Σύνολο: 30 το άτομο για τις 4 διανυκτερεύσεις 
· Χρήση υποχρεωτικών ακουστικών στην ξενάγηση της Ρώμης (2,5 € το άτομο)
· Η προαιρετική ξενάγηση στο Βατικανό (100 € το άτομο. Περιλαμβάνει την είσοδο στο Μουσείο, τη ξενάγηση, τη χρήση ακουστικών και τη μεταφορά από / προς το ξενοδοχείο. Οι δηλώσεις συμμετοχής γίνονται με την εγγραφή (και βάσει διαθεσιμότητας). Η πληρωμή γίνεται στον ξεναγό στην Ρώμη 
· Η προαιρετική εκδρομή στη Φλωρεντία (150 € - Δηλώσεις συμμετοχής στο γραφείο μας). Η πληρωμή γίνεται στον ξεναγό στην Ρώμη. Απαιτείται minimum συμμετοχή 25 ατόμων. 
· Ότι αναφέρεται ως προαιρετικό ή προτεινόμενο

ΠΤΗΣΕΙΣ – SKY EXPRESS 
ΑΘΗΝΑ – ΡΩΜΗ:    10:55 – 12:00
ΡΩΜΗ – ΑΘΗΝΑ:    13:00 – 16:00

ΣΗΜΕΙΩΣΕΙΣ: 
· Προκαταβολή για κράτηση θέσης: 300 € το άτομο και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 15/11 
· Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου (10ετίας) ή διαβατήριο.
· Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
· Σε περίπτωση που δηλώσετε συμμετοχή στις προαιρετικές εκδρομές και ακυρώσετε, δε γίνεται επιστροφή χρημάτων.  
· Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.  
· Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.  




